2021/0162 (NLE)

Предложение за

РЕШЕНИЕ ЗА ИЗПЪЛНЕНИЕ НА СЪВЕТА

за одобряване на оценката на плана за възстановяване и устойчивост на Австрия

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост, и по-специално член 20 от него,

като взе предвид предложението на Европейската комисия,

като им предвид, че:

(1)Пандемията от COVID-19 оказа разрушително въздействие върху икономиката на Австрия, като добави допълнителни предизвикателства към съществуващите от преди пандемията. През 2019 г. брутният вътрешен продукт (БВП на глава от населението) на Австрия е бил 144 % от средния за ЕС. Според прогнозата на Комисията от пролетта на 2021 г. реалният БВП на Австрия е намалял с 6,6 % през 2020 г. и се очаква да намалее общо с 3,4 % през периода 2020—2021 г. По-дълготрайните аспекти, които оказват влияние върху икономическите резултати в средносрочен план, включват по-специално икономически и фискални предизвикателства, свързани със застаряването на населението, сравнително ниския ръст на производителността на труда, относително високата данъчна тежест върху труда и неоптималното използване на потенциала на работната сила.

(2)На 9 юли 2019 г. и на 20 юли 2020 г. Съветът отправи препоръки към Австрия в контекста на европейския семестър. По-специално Съветът препоръча да се опростят и рационализират фискалните отношения и отговорности, да се гарантира устойчивостта на системите за здравеопазване, за дългосрочни грижи и на пенсионната система, да се облекчи данъчното облагане на трудовите доходи и да се създаде по-благоприятен данъчен микс за устойчив икономически растеж, да се осигури ефективно прилагане на мерките за ликвидност и подкрепа на икономиката в отговор на пандемията, да се подобрят резултатите на пазара на труда за нискоквалифицираните работници, да се подпомогне заетостта на пълно работно време сред жените, да се подобрят равните възможности в образованието и да се повиши равнището на основните умения за групите в неравностойно положение, включително хората с мигрантски произход, да се съсредоточат инвестициите върху устойчивия екологичен и цифров преход, включително бизнеса, научните изследвания и иновациите, енергетиката и транспорта, и да се намали административната и регулаторната тежест за предприятията. След като направи оценка на напредъка в изпълнението на тези специфични за страната препоръки към момента на представяне на плана за възстановяване и устойчивост, Комисията констатира, че препоръката за предприемане на необходимите мерки за ефективно справяне с пандемията от COVID-19, поддържане на икономиката и подпомагане на последващото възстановяване е изцяло изпълнена. Постигнат е значителен напредък по отношение на препоръката за осигуряване на ефективно прилагане на мерки за ликвидност и подкрепа, по-специално за малките и средни предприятия.

(3)[В препоръката на Съвета относно икономическата политика на еврозоната на държавите членки от еврозоната се препоръчва да предприемат действия, включително чрез плановете си за възстановяване и устойчивост, за да осигурят, inter alia, политическа позиция в подкрепа на възстановяването и за по-нататъшно подобряване на вътрешното сближаване, издръжливостта устойчивия и приобщаващ растеж. В препоръката на Съвета се препоръчва също така укрепване на националните институционални рамки, за да се гарантира макрофинансовата стабилност, да се завърши създаването на икономическия и паричния съюз (ИПС) и да се засили международната роля на еврото.] [If the Council recommendation is not adopted by the time of the CID adoption, please remove the recital].

(4)На 30 април 2021 г. Австрия представи на Комисията своя национален план за възстановяване и устойчивост в съответствие с член 18, параграф 1 от Регламент (ЕС) 2021/241. Това бе предшествано от процес на консултации, проведени в съответствие с националната правна уредба, с местни и регионални органи, социални партньори, организации на гражданското общество, младежки организации и други заинтересовани страни. Националната ангажираност с плановете за възстановяване и устойчивост е в основата на тяхното успешно изпълнение и трайно въздействие на национално равнище и надеждност на европейско равнище. В съответствие с член 19 от посочения регламент Комисията направи оценка на целесъобразността, ефективността, ефикасността и съгласуваността на плана за възстановяване и устойчивост в съответствие с насоките за оценка в приложение V към посочения регламент.

(5)Плановете за възстановяване и устойчивост следва да преследват общите цели на Механизма за възстановяване и устойчивост, създаден с Регламент (ЕС) 2021/241, и на Инструмента на ЕС за възстановяване, създаден с Регламент (ЕС) 2020/2094 на Съвета, за да се подкрепи възстановяването след кризата с COVID-19. Те следва да насърчават икономическото, социалното и териториалното сближаване на Съюза, като допринасят за шестте стълба, посочени в член 3 от Регламент (ЕС) 2021/241.

(6)Изпълнението на плановете за възстановяване и устойчивост на държавите членки ще представлява координирано усилие за инвестиции и реформи в целия Съюз. Чрез координираното и едновременно изпълнение на тези реформи и инвестиции и изпълнението на трансгранични проекти тези реформи и инвестиции взаимно ще се подсилват и ще генерират положителни странични ефекти в целия Съюз. Поради това около една трета от въздействието на Механизма върху растежа и създаването на работни места в държавите членки ще дойде от странични ефекти от други държави членки.

Балансиран отговор, допринасящ за шестте стълба

(7)В съответствие с член 19, параграф 3, буква а) и раздел 2.1 от приложение V към Регламент (ЕС) 2021/241 планът за възстановяване и устойчивост представлява в голяма степен (рейтинг „А“) всеобхватен и адекватно уравновесен отговор на икономическото и социалното положение, като по този начин допринася по подходящ начин и за шестте стълба, посочени в член 3 от Регламент (ЕС) 2021/241, като се вземат предвид специфичните предизвикателства на съответната държава членка и разпределените ѝ финансови средства.